Naziv obveznika: **Osnovna škola „Vazmoslav Gržalja**“ Broj RKP-a: 10410

Sjedište obveznika: 52420 Buzet Matični broj: 03028577

Adresa obveznika: II. istarske brigade 18 OIB: 88886840492

Razina: 31 Šifra djelatnosti: 8520

Šifra županije: XVIII Istarska županija Šifra grada: 43 Grad Buzet

**BILJEŠKE UZ FINANCIJSKE IZVJEŠTAJE ZA**

**RAZDOBLJE OD 01.01.2023. DO 31.12.2023. GODINE**

Osnovna škola „Vazmoslav Gržalja“ je javna ustanova koja obavlja djelatnost osnovnog odgoja i obrazovanja u skladu s aktom o osnivanju i upisana je u zajednički elektronski upisnik ustanova osnovnog i srednjeg školstva Ministarstva znanosti i obrazovanja.

Škola ima svojstvo pravne osobe i upisana je u sudski registar ustanova pod brojem U-1-169 Trgovačkog suda u Rijeci. Osnivač Škole je Istarska županija.

Sjedište Škole je u Buzetu, II. istarske brigade 18.

Osnovna škola „Vazmoslav Gržalja“posluje u skladu sa Zakonom o odgoju i obrazovanju u osnovnoj i srednjoj školi N.N. broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,151/22, te Statutom škole. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (N.N. broj 03/15, 93/15, 135/15, 2/17,28/17,112/18, 126/19, 145/20, 31/21, 37/22) u zakonu određenim rokovima što za proračunske korisnike jedinica lokalnei područne samouprave znači predaju do 31. siječnja 2023. godine. Obrasci su popunjeni u Registru proračunskih iizvanproračunskih korisnika na obrascima dostupnim u istom.

Odgovorna osoba je ravnateljica škole Jadranka Bartolić Muzica, prof. Osoba odgovorna za sastavljanje financijskih izvještaja je Damiana Črnac Krušvar, dipl.oec, voditeljica računovodstva.

1. **BILJEŠKE UZ BILANCU**
	1. **Obvezne bilješke uz Bilancu**

Prema odredbama Pravilnika o financijskom izvještavanju u proračunskom računovodstvu (N.N. broj 37/22) obvezne bilješke uz Bilancu moraju sadržavati popis ugovornih odnosa koji uz ispunjenje određenih uvjeta mogu postati obveza ili imovina i popis sudskih sporova u tijeku.

Tablica 1. Popis ugovornih odnosa koji mogu postati imovina na dan 31.12.2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum primanja jamstva | Instrument osiguranja | Iznos primljenog jamstva | Davatelj jamstva | Namjena | Predmet ugovora | Rok važenja | Datum povrata jamstva |
| 1.  | 11.10.2023. | Bjanko zadužnica  | Do 10.000,00 eura | PRO LUKING d.o.o.  | Uredno izvršenje ugovora  | Izvođenje građevinskih radova  |  2 god. | 11.10.2025.  |

Tablica 2. Popis ugovornih odnosa koji mogu postati obveza na dan 31.12.2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum izdavanja jamstva | Instrument osiguranja | Iznos danog jamstva | Primatelj jamstva | Namjena | Predmet ugovora | Rok važenja | Datum povrata jamstva |
| 1.  | 21.6.2023. | Bjanko zadužnica  | Do 2.000,00 eura | INA – Industrija nafte d.d.  | Uredno izvršenje ugovora  | Ugovor o nabavi plina i zakupu plinskih spremnika |  2 god. | 21.6.2025.  |

Tablica 3. Popis sudskih sporova u tijeku na dan 31.12.2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva sredstava | Početak sudskog spora | Napomena |
| 1. | OŠ Vazmoslav Gržalja | S.G. Pr-693/2021-3 | Radni spor | 604,37 eur | 1.120,73 eur | Travanj 2024.g. | Listopad 2021. | Radni spor zbog isplata plaće prema smanjenoj osnovici  |

Indeks promjene na ukupnoj imovini, obvezama i vlastitim izvorima (B001 i B003) u odnosu na 2022. godinu iznosi 103. Nije bilo značajnih poslovnih događaja koji bi utjecali na navedene pozicije.

* 1. **1. Bilješka uz poziciju 02 Proizvedena dugotrajna imovina**

Sadašnja vrijednost nefinancijske imovine na kraju 2023. godine je za 1,8 % veća u odnosu na početno stanje radi ulaganja na školskim zgradama i nabavi dugotrajne imovine i sitnog inventara.

Tijekom 2023.godine izvršeni su radovi na uređenju učionice i sportske dvorane u PŠ Lanišće te radovi na ugradnji sunčane elektrane na zgradi MŠ Buzet. Uložila su se dodatna sredstva za nabavu uređaja i sitnog inventara u školskoj kuhinji radi odluke Ministarstva znanosti i obrazovanja o obvezi organiziranja školske marende za sve učenike osnovnih škola u RH. Škola je dobila donaciju uredskog namještaja i informatičke opreme od više donatora.

* + 1. **Bilješka uz poziciju 1 Financijska imovina**

Ukupno stanje financijske imovine na kraju godine iznosi 324.341,90 eura, indeks odstupanja 114,70. Financijsku imovinu čini novac u banci 119.881,53 eura; potraživanja od zaposlenih, za više plaćene poreze i doprinose i ostala potraživanja 23.036,66 eura; potraživanja za prihode poslovanja 14.522,23 eura; rashodi budućeg razdoblja u iznosu 166.901,48 eura.

Veće odstupanje na ukupnoj financijskoj imovini nastalo je na šifri 1112 Novac na računu kod tuzemnih poslovnih banaka jer je krajem godine Istarska županija kao osnivač uplatila školi planirane iznose za pokrivanje rashoda koji su nastali u 2023.g., ali računi imaju rok dospijeća plaćanja krajem siječnja 2024.godine.

Stanje novaca na računu u banci u iznosu 119.881,53 eura odgovara Izvodu prometa po računu broj 304/2023 od 31.12.2023. godine, IBAN HR4824020061100108562 Erste & S. bank d.d. Novac u blagajni sa stanjem 0,00 eur, odgovara Blagajničkom izvještaju broj 34/23 od 29.12.2023. godine.

Uvećani indeks ima i šifra 129 Ostala potraživanja koja se sastoji većinom od potraživanja od HZZO-a za refundaciju bolovanja nakon 42 dana. Takvih potraživanja je tijekom 2023. godine bilo više u odnosu na prethodnu godinu.

Stanje ostalih potraživanja (šifra 129) na dan 31.12.2023. godine iznosi 22.357,30 eura, a strukturu ostalih potraživanja čine:

* Potraživanja za naknade koje se refundiraju – HZZO 21.192,28 eur
* Potraživanja za predujmove 1.165,02 eur

Potraživanja za prihode poslovanja (šifra 16) ukupno iznose 14.522,23 eura, a odnose se na potraživanja za prihode od prodaje proizvoda i pružanih usluga (najam prostora, školska marenda, produženi boravak, stanarine). Potraživanja imaju smanjenje u odnosu na 2022.godinu radi odluke MZO o besplatnoj školskoj marendi za sve učenike osnovnih škola u RH pa stoga škola više ne potražuje od roditelja uplate za rad školske kuhinje.

Kontinuirani rashodi budućeg razdoblja u iznosu od 166.901,48 eura evidentirani su sukladno Pravilniku o proračunskom računovodstvu i odnose se na obračunatu plaću za prosinac 2023. godine i prijevoz na posao (izvori financiranja: MZO, Grad Buzet- produženi boravak, Mozaik VI – pomoćnici u nastavi).

* + 1. **Bilješka uz poziciju B003 Obveze i vlastiti izvori**

Obveze i vlastiti izvori (šifra B003) odgovaraju imovini (šifra B001) u iznosu 3.111.180,92 eura, indeks odstupanja 103,00.

Do većeg odstupanja u odnosu na izvještajnu 2022.g.godinu došlo je kod obveza za zaposlene (šifra 231) radi povećanja rashoda za plaće za prosinac 2023.g. u odnosu na prosinac 2022.g. (povećanje osnovice i uvođenje privremenog dodatka na plaću zaposlenika), kod obveza za materijalne rashode (šifra 232) i obveza za naknade građanima i kućanstvima (šifra 237) zbog povećanja obveza prema dobavljačima za materijalne rashode. Te će obveze biti redovne podmirene sukladno roku dospijeća plaćanja u siječnju i veljači 2024.g.

Strukturu obveza čine:

* Obveze za zaposlene (šifra 231 – indeks 115,90) 161.238,80 eur
* Obveze za materijalne rashode (šifra 232 – indeks 72,70) 48.324,53 eur
* Obveze za ostale financijske rashode (šifra 2343 – indeks 73,30) 76,50 eur
* Obveze za naknade građanima i kućanstvima (šifra 237-indeks 480,70) 38.236,85 eur
* Ostale tekuće obveze (šifra 239 – indeks 89,90) 22.334,75 eur
* Obveze za nabavu nefinancijske imovine (šifra 24 – nema indeksa) 1.937,50 eur

Sve obveze evidentirane u bilanci nedospjele su na dan 31.12.2023. godine. Sredstva za podmirenje istih osigurana su, plaćanja su izvršena prema roku dospijeća u siječnju 2024. godine.

Kod vlastitih izvora i ispravka vlastitih izvora (šifra 91) nema većeg odstupanja, indeks iznosi 101,70 i jednak je podatku na šifri B002 Nefinancijska imovina 2.786.839,02 eura.

Na šiframa 991 i 996 Izvanbilančni zapisi prethodno je bila knjiižena oprema dobivena od strane Ministarstva znanosti i obrazovanja u sklopu projekta Podrška provedbi Cjelovite kurikularne reforme faza II (prijenosna računala za učitelje, tableti za učenike) te imovina iz europskog Holistic projekta (peć na pelete). Sukladno Odluci i u njoj sadržanim uputama Ministarstva znanosti i obrazovanja od 30.lipnja 2023.godine o isknjiženju i prijenosu imovine koja se vodila u poslovnim knjigama MZO-a u poslovne knjige škola sudionica projekta Podrška provedbi Cjelovite kurikularne imovine izvršeno je isknjiženje dobivene opreme te njezin prijenos u klasu 0. Time je postignuto smanjenje izvanbilančnih zapisa na šiframa 991 i 996 pa je zato i indeks smanjen te iznosi 85,10.

* + 1. **Bilješka uz poziciju 922 Višak/manjak prihoda**

Ukupan višak prihoda (šifra 9221- indeks 150,00) iznosi 37.284,92 eura, a odnosi se na višak prihoda poslovanja te na preneseni rezultat poslovanja iz prethodne godine. Navedeni višak prihoda dobiven je poslije korekcije rezultata. Prema Pravilniku o računovodstvu korekcija rezultata je obvezna iz razloga što se u praksi ostvarenim prihodima sučeljavaju ne samo rashodi iste aktivnosti već su njima financirane i druge aktivnosti. Rezultat poslovanja prema aktivnostima u tom slučaju ne prikazuje stvarno stanje. Za prihode koje je škola ostvarila u 2023. godini kao prihode redovnog poslovanja čija je namjena u trenutku primitka bila nabava dugotrajne nefinancijske imovine, izvršena je korekcija rezultata. Ukupan iznos korekcije rezultata iznosi 111.735,82 eura za koji se iznos izvršilo zaduženje računa viška prihoda poslovanja, a odobrenje se knjižilo na računu manjka prihoda od nefinancijske imovine. Tijekom 2023. godine evidentirani su na računima kapitalnih prijenosa sredstava u iznosu 115.735,82 eura, koji su utrošena za nabavu dugotrajne nefinancijske imovine, i to na slijedećim kontima:

* 6362 Kapitalne pomoći iz državnog proračuna proračunskim korisnicima proračuna JLP(R)S – 47.511,45 eura,
* 67121 Prihodi iz nadležnog proračuna za financiranje rashoda za nabavu nefinancijske imovine – 51.668,80 eura,
* 6632 Kapitalne donacije od trgovačkih društava – 12.555,57 eura.

Aktiva i pasiva bilance stanja na dan 1. 1. 2023. godine uvećane su za 0,02 eura nastale kao razlika uslijed preračunavanja i zaokruživanja kune u eure primjenom fiksnog tečaja konverzije. Kako bi se uskladila aktivna i pasiva bilance, odnosno vrijednost imovine u klasi 0 sa izvorima vlasništva u klasi 9, provedeno je knjiženje u korist rezultata poslovanja - viška prenesenog prihoda u visini od 0,02 eura. Nakon provedenih svih knjiženja oko preračunavanja i prijenosa bilance stanja, usklađena je bilanca stanja odnosno nema razlike između aktive i pasive.

1. **BILJEŠKE UZ OBRAZAC PR – RAS**

Sukladno članku 15. Pravilnika o financijskom izvještavanju uz obrazac PR-RAS navode se razlozi zbog kojih je došlo do većih odstupanja (10%) od ostvarenja u izvještajnom razdoblju prethodne godine.

Šifra 6 -Ukupni prihod poslovanja u 2023. godini ostvaren je u iznosu 2.845.392,64 eura - Indeks odstupanja je 118,20. Na uvećanje prihoda utjecalo je povećanje prihoda od Ministarstva znanosti i obrazovanja za povećane rashode plaća i materijalnih prava zaposlenih u odnosu na izvještajnu 2022.godinu, povećanje prihoda od osnivača Istarske županije za pokriće stvarnih troškova i dodatna ulaganja na građevinskim objektima te povećanje prihoda od pruženih usluga (najam poslovnih prostora škole).

Ukupne prihode poslovanja čine:

* Pomoći od izvanprorač. korisnika (šifra 634 – nema indeksa) 1.810,98 eur
* Pomoći iz pr. korisnicima iz pr. koji nije nadležan (šifra 636 - indeks 121,5) 2.019.642,35 eur
* Pomoći temeljem prijenosa EU sredstava (šifra 638 - indeks 19,5) 1.000,07 eur
* Prijenosi između pror.korisnika istog proračuna (šifra 639 – nema indeksa) 127,83 eur
* Prihodi po posebnim propisima (šifra 65-indeks 68,4) 99.363,46 eur
* Prihodi od prodaje roba i pružanih usluga (šifra 661-indeks 178,6) 20.948,99 eur
* Prihodi od donacija (šifra 663 – indeks 2834,8) 16.931,02 eur
* Prihodi iz nadležnog proračuna (šifra 671-indeks 115,8) 685.525,39 eur
* Ostali prihodi (šifra 683-indeks 76,4) 42,55 eur

Do smanjenja prihoda po posebnim propisima u koje ubrajamo uplate roditelja za sufinanciranje školske marende i produženog boravka djece (šifra 65) došlo je zbog promjene u načinu financiranja školske prehrane djece u osnovnim školama. Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./23. (NN 156/2022) Ministarstvo znanosti i obrazovanja podmiruje troškove financiranja prehrane za svakog učenika uključenog u školsku prehranu, tj. za sve učenike naše škole. Iz tog razloga škola više ne naplaćuju usluge školske kuhinje od roditelja pa je i ta vrsta prihoda smanjena.

Povećanje prihoda od donacija odnosi se na prihode koje je škola prikupljala od pravnih osoba na području grada Buzeta kako bi se omogućio tisak knjige pod naslovom „Škola ud enbot“, odlazak učenika na natjecanje u robotici te na primljene donacije dugotrajne imovine od više trgovačkih društava (uredski namještaj, računalna oprema).

Povećanje prihoda iz nadležnog proračuna Istarske županije povezano je sa financiranjem troškova uređenja zgrade PŠ Lanišće i ugradnje sunčane elektrane na zgradu MŠ Buzet te sa činjenicom da su se stvarni troškovi za prijevoz učenika u školu povećali u odnosu na prethodnu godinu.

Do smanjenja prihoda temeljem prijenosa EU sredstava došlo je radi novih uputa o načinu knjiženja projekta Mozaik 5 i Mozaik 6 u kojem su zaposleni pomoćnici u nastavi. Dok su se u prethodnoj godini prihodi knjižili kao prijenos EU sredstava u 2023.g. knjiže se kao prihod od nadležnog proračuna.

Ostvareni prihodi namjenski su trošeni u skladu sa financijskim planom škole za 2023. godinu i zakonskim propisima.

Šifra 3 - Ukupni rashodi poslovanja u 2023. godini ostvareni su u iznosu od 2.716.108,59 eura (šifra 3 – indeks odstupanja 114,3).

Odstupanja veća od 10% evidentirana su na sljedećim pozicijama:

* Rashodi za zaposlene (šifra 31 – indeks 115,0) i Ostali rashodi za zaposlene (šifra 312 – indeks 132,5). Do povećanja rashoda za plaće zaposlenika škole došlo je radi povećanja osnovnice za obračun plaća u odnosu na proteklu izvještajnu godinu što je utjecalo na porast svih rashoda za zaposlene te uvođenje privremenog dodatka na bruto plaću. Ostali rashodi za zaposlene uvećali su se radi povećanja materijalnog prava zaposlenika na isplatu regresa za godišnji odmor (u 2022.g. 199,08 eura, u 2023.g. 300,00 eura).
* Naknada za prijevoz na posao, za rad na terenu i odvojeni život (šifra 3212 – indeks 119,1). Povećanje rashoda za naknadu za prijevoz na posao i s posla vezano je uz povećanje cijene po km koja se priznaje zaposlenicima koji nemaju mogućnost organiziranim prijevozom doći na posao u Temeljnom kolektivnom ugovoru za javna službenike i namještenike sklopljenom u mjesecu svibnju 2022.g..
* Materijal i sirovine (šifra 3222 – indeks 123,6). Povećanje rashoda za materijal i sirovine vezano je uz povećan obim posla školske kuhinje te radi utjecanja inflacije na porast troškova namirnica u školskoj kuhinji.
* Rashodi za sitni inventar i auto gume (šifra 3225 – indeks 417,8). Škola je uz pomoć financijskih sredstava iz proračuna Istarske županije izvršila nabavu sitnog kuhinjskog inventara kako bi se poboljšali uvjeti rada u školskoj kuhinji.
* Ostale naknade građanima i kućanstvima iz proračuna (šifra 372 – indeks 124,3). Ove naknade odnose se na plaćanje organiziranog prijevoza učenika u školu za što su u 2023.g. sklopljeni novi okvirni sporazumi između prijevoznika i Istarske županije po znatno većim cijenama po kilometru u odnosu na prethodi okvirni sporazum.
* Oprema za održavanje i zaštitu (šifra 4223 – indeks 237,705) i Instrumenti, uređaji i strojevi (šifra 4225 – indeks 4574,5). Škola je uz pomoć financijskih sredstava iz proračuna Istarske županije izvršila nabavu kuhinjskog kotla i ostale opreme kako bi se poboljšali uvjeti rada u školskoj kuhinji.
* Dodatna ulaganja na građevinskim objektima (šifra 451 – indeks 224,5). Uz financiranje Istarske županije i fondova u 2023. godini izvršeni su radovi na uređenju nove učionice u PŠ Lanišće i na ugradnju sunčane elektrane na krov zgrade MŠ Buzet.

Sva nefinancijska imovina nabavljena je u skladu sa financijskim planom škole za 2023. godinu.

Ukupni prihodi i primici u izvještajnom razdoblju veći su od ukupnih rashoda i izdataka u izvještajnom razdoblju što daje višak prihoda u visini od 12.436,37 eura (šifra X004 – indeks 108,9).

1. **BILJEŠKE UZ OBRAZAC RAS-FUNKCIJSKI**

Podaci iskazani na šifri 09 Obrazovanje obrasca istovjetni su podacima iskazanim na šifri Y034 Ukupni rashodi obrasca PR-RAS.

Rashodi vezani uz obrazovanje prikazani su na funkciji 0912, a dodatne usluge u obrazovanju na funkciji 096. Dodatne usluge u obrazovanju obuhvaćaju rashode ugovorenog prijevoza učenika na nastavu i povratak kući te na usluge školske prehrane.

1. **BILJEŠKE UZ OBRAZAC P-VRIO**

U tijeku 2023.godine evidentirane su dvije promjene na kontu 915:

* Na kontu 91511, šifra P003 zabilježeno je smanjenje imovine koje se odnosi na rashodovanu imovinu koja je imala sadašnju vrijednost u visini od 0,69 eura. Oprema je rashodovana radi starosti i neupotrebljivosti.
* Na kontu 91512, šifra P018 zabilježeno je povećanje u obujmu proizvedene dugotrajne imovine koje se odnosi na prijenos opreme između MZO i škola sudionica u projektu Cjelovite kurikularne imovine. Knjiženja su izvršena sukladno uputama i podacima dobivenim od strane MZO te se iznos odnosi na sadašnju vrijednost opreme koja je obuhvaćena ovim prijenosom vlasništva (tableti za učenike, projektori i prijenosnik).
1. **BILJEŠKE UZ OBRAZAC OBVEZE**

Stanje obveza na početku izvještajnog razdoblja (šifra V001) iznose 238.495,33 eura. Navedene obveze u cijelosti su podmirene u siječnju 2023. godine, a odnose se na obračunatu plaću za prosinac 2022. godine, rashode za materijal i usluge.

Nema obveze kojima je do roka dospijeća prošlo više od 30 dana.

Stanje obveza na kraju izvještajnog razdoblja (šifra V006) iznose ukupno 272.148,93 eura. Sve su obveze na kraju izvještajnog razdoblja nedospjele. Nedospjele obveze će biti podmirene u toku siječnja i veljače 2024. godine prema roku dospijeća iz ostvarenih namjenskih prihoda.

Međusobne obveze proračunskih korisnika odnose se na obveze proračunskih korisnika za povrat u proračun za obvezu plaćanja bolovanja zaposlenika od strane Ministarstva znanosti i obrazovanja, a na teret HZZO-a što se uobičajeno kompenzira krajem godine te na obvezu povrata za neutrošena sredstva dobivenih od strane nadležnog proračuna.

Klasa: 400-04/24-01/01

Urbroj: 2163-46-01-24-1

Buzet, 31.01.2024.

Osoba za kontaktiranje: Ravnateljica:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Damiana Črnac Krušvar Jadranka Bartolić Muzica, prof.

Tel/fax: 052 694 161, 662 643

e-mail: damiana.crnac-krusvar@skole.hr